27/06/2014 | Administración LocalMunicipal
Cambre
Notificación de expediente de orde de execución

ANUNCIO Asunto: notificación de expediente de Orde de Execución Téndose intentada sen efecto a notificación da resolución da concelleira delegada da Área de Urbanismo e Medio Ambiente número 2059/2013, de data 20/12/2013, en relación co expediente de orde de execución número 21/25/11 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. –Ordenar aos herdeiros de Adila Ruzo Solorza que proceda a adoptar as medidas necesarias para solventar os feitos denunciados, que deberán consistir en – Desbrozar a maleza existente na finca sita en Os Campóns, Sigrás, con referencia catastral 15017A007001330000ME. – Talar as árbores existentes na dita finca que estean situados a menos de 50 m. da vivenda sita en Os Campóns, 4-A, Sigrás necesarias para que a distancia entre os troncos das que se conserven sexa igual ou superior a 7 metros, – Podar as polas das árbores existentes na dita fica que estean en contacto coa liña de alumeado público. Todo o anterior, de acordo co disposto no artigo 21.1 b) da Lei 3/2007, do 9 de abril de prevención e defensa contra os incendios forestais de Galicia. Segundo. –Que as devanditas medidas se leven a cabo pola interesada en todo caso antes do 30 de xuño do ano 2014, de acordo co artigo 22.3 da Lei 3/2007 citada. Terceiro. –Advertir á interesada de que en caso de incumprimento dista orde de execución, a Administración municipal procederá á execución subsidiaria da mesma á súa costa, sen perxuízo de que se inicie o correspondente procedemento sancionador, de acordo co artigo 22.3 da Lei 3/2007 citada. Cuarto. –Dar conta da presente ao encargado de servizos para que se vixíe o cumprimento da orde de execución e para que dea conta do que proceda a ista concellería. Esta resolución, de conformidade co establecido no artigo 109 da Lei 30/1992, do 26 de novembro, de réxime xurídico das administracións públicas e do procedemento administrativo común, pon fin á vía administrativa. A teor do establecido nos artigos 107 e 116 da citada Lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro que estime procedente. Cambre, 18 de xuño de 2014. A concelleira delegada da Área de Urbanismo e Medio Ambiente P. D. (R. A. n.º 1000/2011, do 17 de xuño) Asdo.: Rocío Vila Díaz